На 17 октомври 1982 г. в близост до стадиона на Хамбургер член на групировката "Лъвове" хвърля камък по фенове на Вердер. Шестнадесетгодишният Адриан Малайка е уцелен в тила, а последствие ритан, докато лежи на земята, и умира на следващия ден, като това става първият смъртен случай в историята на германския футбол, свързан с футболното хулиганство. До този момент въпреки съперничеството на терена отношенията между феновете се считат за спокойни, но инцидентът разклажда омраза и въпреки че по-късно същата година по инициатива на директорите на отборите Гюнтер Нецер и Вили Лемке фенове на двата отбора сключват т. нар. "Примирие от Шийсел", в което се отказват от следващи актове на отмъщение, напрежението остава, а мачовете винаги са охранявани от множество полицаи. По време на мач през 2004 г. фенове на Хамбургер скандират „Адриан Малайка, камъните продължават да летят“, а привържениците на Вердер отговарят с транспарант с британски бомбадировачи над Хамбург (бомбардировките на Хамбург по време на Втората световна война са най-тежките в историята на въздушните бойни действия до този момент).